Във връзка с отмяната на полети от и до Обединеното Кралство Великобритания и Северна Ирландия Ви информираме за възможността да бъдат организирани полети до България с хуманитарен характер за репатриране.

Такъв полет може да бъде организиран в случай, че в Посолството на Република България в Лондон се съберат писмени заявки от минимум 200 български граждани, които удостоверят неотложна причина с хуманитарен характер за своето пътуване до България.

Заявки се приемат само в писмен вид на е-мейл: consular@bulgarianembassy.org.uk, като заявителят следва да предостави три имена, дата на раждане, телефон и е-мейл за контакт, както и убедителни аргументи за хуманитарния характер на пътуването.

На основание на получено уведомление от Посолството на Република България в Лондон за необходимостта от извършване на полет до България с хуманитарен характер за репатриране ГД ГВА ще издаде съответното разрешение, както това е предвидено в Заповед № 45-01-186/16.04.2020 г. на главния директор на ГД ГВА.

Повече информация може да намерите на сайта на Посолството на Република България в Лондон: <http://bulgarianembassy-london.org>